Ama Dablamas
Ama Dablamas (nep. आमा दब्लम हिमाल ) – kalnas Himalajuose, šiaurės rytų Nepale, Khumbu krašte. Aukštis iki 6 812 m. Kalno pavadinimas tibetiečių kalba reiškia „mamos vėrinys“. Patenka į Sagarmathos nacionalinis parko, įtraukto į UNESCO Pasaulio paveldo sąrašą, teritoriją. Į pagrindinę kalno viršūnę pirmieji įkopė 1961 m. tarptautinė alpinistų komanda Mike Gill, Barry Bishop, Mike Ward, Wally Romanes. Trečia pagal populiarumą kopimo viršūnė Himalajuose. Apibūdinama kaip viena gražiausių viršukalnių pasaulyje.